Diari Oficial de la Generalitat Valenciana


Sumari del DOGV 8182, del 01-12-2017 (2017/10487)

CORRECCIÓ d'errades de la Resolució de 2 de novembre de 2017, de la Conselleria d'Educació, Investigació, Cultura i Esport, per la qual es convoquen, per a l'exercici 2018, subvencions del Programa per a la promoció de la investigació científica, el desenvolupament tecnològic i la innovació a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8182

Data del DOGV
:   01-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/10356


Data del document
:   21-11-2017

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * ajuda pública

CORRECCIÓ d'errades de la Resolució de 2 de novembre de 2017, de la Conselleria d'Educació, Investigació, Cultura i Esport, per la qual es convoquen, per a l'exercici 2018, subvencions del Programa per a la promoció de la investigació científica, el desenvolupament tecnològic i la innovació a la Comunitat Valenciana. [2017/10616]  
  
En data 7 de novembre de 2017, es va publicar en el Diari Oficial de la Generalitat Valenciana la Resolució de 2 de novembre de 2017, de la Conselleria d'Educació, Investigació, Cultura i Esport, per la qual es convoquen, per a l'exercici 2018, subvencions del Programa per a la promoció de la investigació científica, el desenvolupament tecnològic i la innovació a la Comunitat Valenciana, i havent-s'hi detectat errors materials, es proposa la seua correcció en els termes següents:  
  
  
En l'annex VIII, Subvencions per a estades de personal investigador doctor en centres d'investigació radicats fora de la Comunitat Valenciana, en l'apartat quart, Criteris de valoració, lletra c.  
On diu:  
«c) Qualitat i interés de l'historial científic del grup investigador on s'integrarà la persona sol·licitant o si escau, de la institució on es desenvoluparà l'activitat (30 %)»;  
Ha de dir:  
«c) Qualitat i interés de l'historial científic del grup investigador on s'integrarà la persona sol·licitant o, si escau, de la institució on es desenvoluparà l'activitat (30 %).  
1. Fins a 15 punts: excel·lència científica del grup investigador on s'integrarà.  
2. Fins a 15 punts: qualitat del centre receptor en relació amb l'àrea científica del projecte segons els rànquings més prestigiosos a aquest efecte».  
  
  
En l'annex XII, Subvencions a l'excel·lència científica de júniors investigadors, en l'apartat primer, Objecte i característiques, punt 6.  
On diu:  
«6. La persona investigadora sol·licitant i el personal associat al projecte no podran percebre remuneracions de cap tipus per la seua participació en el projecte amb càrrec a aquest»;  
Ha de dir:  
«6. La persona investigadora sol·licitant i el personal associat al projecte no podran percebre remuneracions addicionals per la seua participació en el projecte amb càrrec a aquest».  
  
  
En l'apartat segon, Requisits dels sol·licitants, punt 2, ha de suprimir-se el tercer paràgraf.  
On diu:  
«2. Podrà sol·licitar aquestes subvencions el personal investigador que haja obtingut el títol de doctor amb posterioritat a l'1 de gener de 2010.  
En el cas d'aquelles persones que hagen gaudit de permisos derivats de maternitat o paternitat d'acord amb les situacions protegides que s'arrepleguen en el règim general de la Seguretat Social, o per l'atenció a persones en situació de dependència, d'acord amb el que es disposa en la Llei 39/2006, de 14 de desembre, o per situació d'incapacitat temporal derivada d'una malaltia greu o una situació derivada de violència de gènere, s'aplicarà una ampliació d'un any per cada fill o situació tinguts amb posterioritat a l'1 de gener de 2010.  
El període màxim de set anys, s'ampliarà, per a aquelles persones que hagen gaudit de permisos derivats de maternitat o paternitat d'acord amb les situacions protegides que s'arrepleguen en el règim general de la Seguretat Social o en cas d'atenció a persones en situació de dependència, d'acord amb el que es disposa en la Llei 39/2006, de 14 de desembre, un any per cada fill o situació de dependència tinguts amb posterioritat a haver obtingut el títol de doctor»;  
Ha de dir:  
«2. Podrà sol·licitar aquestes subvencions el personal investigador que haja obtingut el títol de doctor després de l'1 de gener de 2010.  
  
En el cas d'aquelles persones que hagen gaudit de permisos derivats de maternitat o paternitat d'acord amb les situacions protegides que s'arrepleguen en el règim general de la Seguretat Social, o per l'atenció a persones en situació de dependència, d'acord amb el que disposa la Llei 39/2006, de 14 de desembre, o per situació d'incapacitat temporal derivada d'una malaltia greu o una situació derivada de violència de gènere, s'aplicarà una ampliació d'un any per cada fill o situació tinguts amb posterioritat a l'1 de gener de 2010».  
  
  
En l'annex XIV, Subvencions per a l'organització i difusió de congressos, jornades i reunions científiques, tecnològiques, humanístiques o artístiques de caràcter internacional, en l'apartat primer, Objecte i característiques, punt 2.  
On diu:  
«b) Tindre caràcter internacional, entenent per això que tant en el comité científic com entre les persones ponents i conferenciants figure personal investigador no nacional i amb centre d'investigació de destinació en un altre país»;  
Ha de dir:  
«b) Tindre caràcter internacional, entenent per això que tant en el comité científic com entre les persones ponents i conferenciants figure personal investigador amb centre d'investigació de destinació en un altre país».  
  
València, 21 de novembre de 2017. El conseller d'Educació, Investigació, Cultura i Esport: Vicent Marzà Ibáñez.